HF er en 2-årig gymnasial uddannelse målrettet erhvervsakademi- og professionsbacheloruddannelser.
Uddannelsen består bl.a. af obligatoriske fag og valgfag.
En HF-uddannelse er målrettet til dem der gerne ville søge ind på et erhvervsakademi eller professionshøjskole.
Her vælger du en fagpakke, der er målrettet den type videregående uddannelse, du kunne tænke dig at læse videre på. En HF kan også give dig adgang til universitet, dog skal man udvælge en udvidet fagpakke, hvor man har flere fag på højere niveau.
Et kendetegn ved HF-uddannelsen er, at de fag du bliver undervist i er praksis-nære, dvs. at de tager udgangspunkt i, hvordan du kan bruge fagene i praksis i din videre uddannelse eller på arbejdsmarked.
På en HF-uddannelse bliver du undervist i mange af de samme fag, der bliver undervist på en STX-uddannelse. Forskellen er dog, at du under en HF-uddannelse ikke modtager standpunktskarakter. I stedet vil du blive eksamineret i alle de fag du undervises i.